OPĆINA RAŽANAC

Ražanac XVII 61

23248 Ražanac

MB: 02705206

OIB: 08842442553

RKP: 35167

Razina: 22

Oznaka razdoblja: 2025-09

Šifra djelatnosti: 8411

Šifra općine: 371

**BILJEŠKE UZ FINANCIJSKA IZVJEŠĆA ZA RAZDOBLJE**

**OD 01.01.2025. – 30.09.2025. GODINE**

***1. Bilješke uz Izvještaj o prihodima i rashodima, primicima i izdacima (PR-RAS)***

**PRIHODI POSLOVANJA**

Prihodi poslovanja ostvareni su u iznosu 2.472.853,03 EUR što je za 8,20 % više u odnosu na isto razdoblje 2024. godine. Struktura prihoda poslovanja je slijedeća:

* **Prihodi od poreza (šifra 61)** ostvareni su u iznosu od 1.391.368,52 EUR što je za 7,50 % više u odnosu na isto razdoblje 2024. godine. Prihodi od poreza ostvareni su kako slijedi:
  + *Porez na dohodak* u iznosu od 1.009.570,05 EUR,
  + *Porez na imovinu* u iznosu od 362.049,45 EUR,
  + *Porez na robu i usluge* u iznosu od 19.749,02 EUR.

Najznačajnije povećanje bilježi se kod prihoda od poreza na dohodak što je izravna posljedica promjene porezne politike te porasta plaća u odnosu na početak 2024. godine. Prihodi od poreza na imovinu, točnije povremenih poreza na imovinu su manji za 30,40 %, što je uglavnom rezultat manjeg ostvarenja poreza na prometa nekretninama te manjeg ostvarenja stalnih poreza na imovinu u odnosu na prethodnu godinu. Razlog manjeg ostvarenja stalnih poreza na imovinu je kasnije slanje rješenja i posljedično manja naplata u istom periodu.

* **Pomoći iz inozemstva i od subjekata unutar općeg proračuna (šifra 63)** ostvarene su u iznosu od 604.274,48 EUR što je za 60,90 % više u odnosu na isto razdoblje prethodne godine. Ova vrsta prihoda ostvarena je kako slijedi:
  + *Pomoći proračunu iz drugih proračuna* u iznosu od 345.540,93 EUR,
  + *Pomoći temeljem prijenosa EU sredstava* u iznosu od 258.733,55 EUR.

Prihodi od pomoći ostvareni su za 27,90 % više u odnosu na isto razdoblje u 2024. godini. Najznačajnije povećanje bilježi se kod pomoći proračunu i izvanproračunskim korisnicima iz drugih proračuna, i to za 47,60 %. Pomoći temeljem prijenosa EU sredstava ostvarene su veće za 8,60 % u odnosu na isto razdoblje u 2024. godini.

* **Prihodi od imovine (šifra 64)** ostvareni su iznosu od 46.576,49 EUR što je smanjenje od 23,40 % u odnosu na isto razdoblje 2024. godine. Prihodi od imovine ostvareni su kako slijedi:
  + *Prihodi od financijske imovine* u iznosu od 6,66 EUR,
  + *Prihodi od nefinancijske imovine* u iznosu od 46.576,49 EUR.

Razlog manjeg ostvarenja prihoda od imovine je lošija naplata prihoda od zakupa javnih površina i dozvola na pomorskom dobru.

* **Prihodi od upravnih i administrativnih pristojbi, pristojbi po posebnim propisima i naknada (šifra 65)** ostvareni su u iznosu od413.734,53 EUR što je za 6,30 % manje u odnosu na isto razdoblje 2024. godine. Ova vrsta prihoda ostvarena je kako slijedi:
  + *Upravne i administrativne pristojbe* u iznosu od 36.113,44 EUR,
  + *Prihodi po posebnim propisima* u iznosu od 1.729,37 EUR*,*
  + *Komunalni doprinosi i naknade* u iznosu od 375.891,72 EUR.

Prihodi od upravne i administrativnih pristojbi ostvareni su u sličnom iznosu kao i prethodne godine u istom razdoblju. Razlog neznatno manjeg ostvarenja u odnosu na prethodno razdoblje je manji broj izdanih rješenja za komunalni doprinos i posljedično s time manji prihodi.

* **Prihod od prodaje proizvoda i roba te pruženih usluga, prihod od donacija te povrati po protestiranim jamstvima (šifra 66)** ostvareni su u iznosu od 10.888,51 EUR što je za 31,40 % više u odnosu na isto razdoblje 2024. godine.
* **Kazne, upravne mjere i ostali prihodi (šifra 68)** ostvarene su u iznosu od 6.003,84 EUR što predstavlja smanjenje od 53,80 % u odnosu na isto razdoblje 2024. godine.

Manje ostvarenje ove vrsta prihoda uglavnom je posljedica značajno manjeg ostvarenja ostalih prihoda. Ostali razredi su ostvareni također u manjim iznosima u odnosu na isto razdoblje prethodne godine.

**RASHODI POSLOVANJA**

Rashodi poslovanja izvršeni su u iznosu od 1.886.747,93 EUR što je za 28,50 % više u odnosu na isto razdoblje 2024. godine. Rashodi poslovanja izvršeni su kako slijedi:

* **Rashodi za zaposlene (šifra 31)** izvršeni su u iznosu od 325.104,00 EUR što predstavlja povećanje od 44,80 % u odnosu na isto razdoblje 2024. godine. Rashodi za zaposlene izvršeni su kako slijedi:
* *Plaće (bruto)* u iznosu od 263.318,16 EUR,
* *Ostali rashodi za zaposlene* u iznosu od 18.394,36 EUR,
* *Doprinosi na plaće* u iznosu od 43.391,48 EUR.

Razlozi povećanja rashoda za zaposlene su porast bruto plaća i s tim povezan porast doprinosa te povećanje ostalih rashoda za zaposlene. Također povećao se i broj zaposlenih budući da je pokrenut projekt Ražanac moj dom + II na kojemu su zaposleni voditelj projekta i deset gerontodomaćica što je značajno povećanje u odnosu na isto razdoblje 2024. godine kada je projekt započeo te još nije bio zaposlen maksimalni broj djelatnika.

* **Materijalni rashodi (šifra 32)** izvršeni su u iznosu od 1.097.401,68 EUR što je za 44,20 % više u odnosu na isto razdoblje 2024. godine. Materijalni rashodi izvršeni su kako slijedi:
  + *Naknade troškova zaposlenima* u iznosu od 15.903,40 EUR,
  + *Rashodi za materijal i energiju* u iznosu od 145.19,53 EUR,
  + *Rashodi za usluge* u iznosu od 870.925,13 EUR,
  + *Ostali nespomenuti rashodi poslovanja* u iznosu od 63.345,03 EUR.

Najznačajnije povećanje u odnosu na 2024. godinu bilježi se kod rashoda za sluge. Unutar ove podskupine najznačajniji porast rashoda izvršen je unutar usluga tekućeg i investicijskog održavanja. U prvoj polovici 2025. godine pojačanom dinamikom su se odvijali radovi na tekućem i investicijskom održavanju komunalne infrastrukture što je glavni razlog značajni većeg izvršenja ove podskupine rashoda. Značajno povećanje u odnosu na 2024. godinu zabilježeno je i kod naknada za rad predstavničkih tijela, povjerenstava i slično što je ujedno i glavni razlog značajnijeg povećanja ostalih nespomenutih rashoda poslovanja.

* **Financijski rashodi (šifra 34)** izvršeni su u iznosu od 4.535,00 EUR što je za 42,90 % više u odnosu na isto razdoblje 2024. godine.

Povećanje izvršenja ove skupine rashoda u odnosu na isto razdoblje 2024. godine je značajno povećanje ostalih financijskih rashoda. Naime, radi se o naknadi za obradu kredita koje je Općina Ražanac podigla kod HBOR-a.

* **Pomoći dane u inozemstvo i unutar općeg proračuna (šifra 36)** su izvršene u iznosu od 235.422,07 EUR što predstavlja povećanje od 19,70 % u odnosu na isto razdoblje 2024. godine. Ova vrsta rashoda ostvarena je kako slijedi:
  + *Pomoći drugom proračunu i izvanproračunskim korisnicima*u iznosu od 34.970,15 EUR,
  + *Pomoći proračunskim korisnicima drugih proračuna* u iznosu od 1.875,00 EUR,
  + *Prijenos proračunskim korisnicima* u iznosu od 198.576,62 EUR.

Prijenos proračunskim korisnicima najznačajnije je porastao u odnosu na isto razdoblje 2024. godine. Prijenos proračunskim korisnicima primarno je porastao zbog povećanja bruto plaća svim zaposlenicima proračunskih korisnika.

* **Naknade građanima i kućanstvima na temelju osiguranja i druge naknade (šifra 37)** izvršene su u iznosu od 69.271,84 EUR što je za 55,00 % više u odnosu na isto razdoblje 2024. godine.

Naknade građanima i kućanstvima su porasle u značajnom iznosu zbog odluke da Općina Ražanac dodjeli pomoć za svako novorođeno dijete u iznosu od 1.000,00 eura godišnje do sedme godine života djeteta. Kako se ova odluka počela primjenjivati početkom 2024. godine suma je višestruko narasla zbog predaje zahtjeva (kojih je 30-ak godišnje) te isplate drugih rata prema sklopljenim ugovorima. Ovakav trend rasta očekuje se sedam godina uzastopno.

* **Rashodi za donacije, kazne, naknade šteta i kapitalne pomoći (šifra 38)** izvršeni su u iznosu od 154.013,34 EUR ili za 9,70 % više u odnosu na isto izvještajno razdoblje 2024. godine.

Osnovni razlog povećanja ove skupine rashoda je donacija Turističkoj zajednici Općine Ražanac gdje je prva tranša predviđenih sredstava išla u prvom tromjesečju dok je prethodne godine to bilo u trećem tromjesečju. Također povećana su i izdvajanja za DVD Ražanac.

**PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine ostvareni su u iznosu 15.091,49 EUR što je za 95,80 % manje u odnosu na isto razdoblje 2024. godine.

Prihodi od prodaje nefinancijske imovine značajno su manji zbog toga što do kraja prvog tromjesečja elaborati nisu izrađeni te se nije moglo pristupiti prodaji nefinancijske imovine. Porast ove vrste prihoda očekuje se u zadnjem kvartalu 2025. godine.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine izvršeni su u iznosu od 1.881.667,81 EUR što je za 66,10 % više u odnosu na isto razdoblje 2024. godine. Rashodi za nabavu nefinancijske imovine ostvareni su kako slijedi:

* **Rashodi za nabavu neproizvedene dugotrajne imovine (šifra 41)** izvršeni su u iznosu od 27.316,75 EUR što je smanjenje od 76,60 % u odnosu na isto razdoblje 2024. godine.
* **Rashodi za nabavu proizvedene dugotrajne imovine (šifra 42)** izvršeni su u iznosu od 1.728.883,24 EUR što je povećanje od 82,00 % u odnosu na isto razdoblje 2024. godine. Ova vrsta rashoda izvršena je kako slijedi:
  + *Građevinski objekti* u iznosu od 1.670.744,19 EUR,
  + *Postrojenja i oprema* u iznosu od 23.139,05 EUR,
  + *Nematerijalna proizvedena imovina* u iznosu od 35.000,00 EUR,
* **Rashodi za dodatna ulaganja na nefinancijskoj imovini (šifra 45)** izvršeni su u iznosu od 125.467,82 EUR što je povećanje za 89,50 % u odnosu na isto razdoblje 2024. godine.

**PRIMICI OD FINANCIJSKE IMOVINE I ZADUŽIVANJA**

Primici od financijske imovine i zaduživanja ostvareni su u iznosu od 317.026,50 EUR. Ovdje se radi o primicima od kredita koji je podignut kod Hrvatske banke za obnovu i razvitak a koristi se za izgradnju područnog objekta Dječjeg vrtića Ražanac u Radovinu.

**IZDACI ZA FINANCIJSKU IMOVINU IOTPLATE ZAJMOVA**

Izdaci za financijsku imovinu i otplate zajmova izvršeni su u iznosu od 29.393,85 EUR a odnose se otplatu kredita kojeg je Općina Ražanac podigla kod Hrvatske banke za obnovu i razvitak za rekonstrukciju javne rasvjete. Tokom istog razdoblja 2024. godine nije bilo izvršenja ove vrste rashoda.

**Višak prihoda i primitaka raspoloživ u slijedećem razdoblju**

U izvještajnom razdoblju ostvaren je ukupni višak prihoda i primitaka u odnosu na rashode i izdatke u iznosu od 329.932,03 EUR.

**Prosječan broj zaposlenih**

Tokom izvještajnog razdoblja prosječan broj zaposlenih iznosi 19 (devetnaest).

***2. Bilješke uz Izvještaj o obvezama***

Na početku izvještajnog razdoblja, odnosno 1. siječnja 2025. godine, ukupne obveze iznosile su 424.257,39 EUR. Tijekom izvještajnog razdoblja preuzete su obveze u iznosu od 4.016.204,91 EUR, dok su tijekom izvještajnog razdoblja podmirene u iznosu od 3.692.728,26 EUR.

Na kraju izvještajnog razdoblja Općina Ražanac ima evidentirane ukupne obveze u iznosu 747.734,04 EUR od čega je 28.741,02 dospjelo a 718.993,02 EUR nedospjelo.

Obveze koje su dospjele a nisu podmirene odnose se na račune dobavljača koji zbog nekog razloga nisu potpuni te prema Proceduri nisu poslani na plaćanje te se čeka da dobavljači upotpune elemente koji nedostaju kako bi se obaveze podmirile.

U Ražancu 09. listopada 2025. godine

Bilješke izradio:

Pročelnik UO za financije, proračun i ekonomske poslove

Marko Katić, mag. oec.

Damir Jordan, ing.

Općinski načelnik